شوهة كبيرة وخاص وزارة الاوقاف والشؤون الاسلامية تححق فيها مع واحد لخطيب اللّي دار خطبة انهار العيد وزايد خطبة أخرى أمام ساكنة دوار أيت تومرت، بجماعة إغيل نومكون، التابعة ترابيا لإقليم تنغير. هاد الخطبة اهضر فيها الامام على “الإلحاد” واعطى نموذج على واحد الناشط امازيغي قضى غرقا في سواحل ليبيا حينما كان بصدد الهجرة إلى إيطاليا. هاد الفقيه مريض فراسو او خاصو يتعالج شويا حيتاش ناض اعتبر ان الموت ديال النشاط الامازيغي المستور عندو علاقة بالالحاد وعطا بيه عبرة ومثال لساكنة أيت تومرت بجماعة إغيل نومكون. أخ الهالك أوضح، في تصريح لـ”كود”، ان هاد الفقيه دار الخطبة الأولى بشكل عادي انهار العيد ومقال فيها والو”. وشرح أخ اهالك المستور، لـ”كود”، قائلاً: “وحتى الخطبة الثانية دارها بشكل عادي واهضر غير على العيد وشويا بدا كيشرح للمصلين بالامازيغية وناض كيهدر على “الإلحاد والشرك” وفالآخر الهضرة ديالو قالهوم خودو عبرة من هاد الشاب اللّي مشا لليبيا على الخدمة”. الأخ ديال الضحية قال لـ”كود”: “المهم أنا ديك الساعة خليت الفيقه كيهضر واخرجت من المصلى والناس منساحبوش من الخطبة ديال هاد الفقيه اللي خاطب الشباب قائلاً: خودو عبرة فهاد الشاب اللّي مشا ليبيا يخدم ماشي للدين وبن بعد صافي سالا لخطيب وحنا جينا نصليو العيد والجرح مزال جديد ومكاينش لاش يجبد ليا خويا”.ربط وفا “المستور” غرقا بـ”الإلحاد” في خطبة العيد يثير غضب عائلته 
شوهة كبيرة.. خطيب فتنغير قال للمصلين أن وفاة النشاط الأمازيغي المستور اللّي مات فسواحل ليبيا عندو علاقة بالإلحاد وها شنو قال أخ الهالك لـ”كود”